Juraj Kalnický

Juraj Kalnický (* 21. február 1951, Turčianska Štiavnička) je slovenský básnik, prozaik a prekladateľ.

 Životopis 
Po maturite pracoval v Divadle SNP (dnes Slovenské komorné divadlo) v Martine ako  elév herectva a stavač kulís. V rokoch 1972 – 1977 absolvoval štúdium andragogiky na Filozofickej fakulte Univerzity Komenského v Bratislave. Do roku 2002 pracoval v rôznych inštitúciách pre vzdelávanie dospelých, vrátane Ministerstva školstva (Generálny riaditeľ Sekcie medzinárodných vzťahov a Európskej integrácie; o.i. inicioval založenie systému Univerzity tretieho veku - U3V), a externe vyučoval  na Univerzite Komenského (Bratislava), Univerzite P. J. Šafárika (Prešov) a City University Belevue (USA). V rokoch 2002 – 2006 pôsobil ako prvý tajomník ZÚ SR v RF a riaditeľ Slovenského inštitútu v Moskve, kde organizoval prezentácie výtvarného,  literárneho, divadelného a filmového umenia slovenských umelcov. V rokoch 2006 – 2010 prednášal na Pedagogickej fakulte Ostravskej univerzity v Ostrave a na Univerzite J. A. Komenského v Prahe. V rokoch 2010 - 2020 pôsobil ako akademický pracovník  na Fakulte verejných politík Sliezskej univerzity v Opave, kde bol garantom študijného programu Edukační péče o seniory, ktorý vyprofiloval. Je autorom 26 odborných monografií, vyše tridsať výkladových hesiel v domácich i zahraničných slovníkoch a encyklopédiách a viac ako 200 odborných štúdií z oblasti pedagogiky, andragogiky a gerontagogiky.                              (získané tituly a hodnosti: doc., PhDr., PhD., Prof. h.c.)

 Umelecké diela  
 Poézia 
 1981 – Ľan 
 2001 – Údolie včiel 
 2003 – Modlitba s tebou 
 2003 – Naše lásky  (spoločne s Jánom Majerníkom)
 2004 – Tŕnisté jablko
 2006 – Skúmanie hviezd 
 2006 – Leto tvojej nehy 
 2011 – Zamatová vôňa dažďa
 2012 - Vždy ide o lásku 
 2015 - Stichi laureata IV. meždunarod. festivaľa poezii 
2019 - Neskoré vtáčie leto

 Preklady 
 2003 – Osepjan, L. O.: Krik
 2003 – Osepjan, L. O.: Moja Golgota
 2004 – Tambovceva-Širokova, E. V.: Šepot
2019 - Glovjuk, S. N.: Otvorené okno

 Próza 
 2002 – Prekvapenie po pohrebe
 2003 – Sibírsky Kichot a konedráči
 2004 – Aľjoška

 Preklad knihy poviedok 
 2004 – Pismennyj, M. A.: Človek končiaci 

 Literatúra faktu 
 2007 – Obrazy zo života Ignáca Kolčáka

 Editorská a prekladateľská činnosť 
 2006 – Iz veka v vek – Slovackaja poézija - Antológia slovenskej poézie 2. pol. 20. storočia (spoluautor s S. N. Glovjukom)

 2012 - Antológia ruskej poézie  (s vlastnými prekladmi)

 Ocenenia 
 2006 – pamätná medaila k 200 výr. nar. A.S. Puškina - od  Akadémie ruskej slovesnosti 
 2012 – laureát 4. Medzinárod. poetického festivalu slovanských krajín, Tver (15.-18. 5.)

 O autorovi 
 Čelková, L.: Juraj Kalnický: Obrazy zo života Ignáca Kolčáka. In: Knižná revue, 18, 2008, č. 2.
 Machalová, D.: Juraj Kalnický: Obrazy zo života Ignáca Kolčáka. Dobrý člověk už nežije. Literárny (dvoj)týždenník, 21, 27. 2. 2008, č. 7–8. 
 Maťovčík, A. a kol.: Slovník slovenských spisovateľov 20. storočia (2. vydanie). Bratislava – Martin: LIC a SNK 2008.
 Pismennyj, M. A.: Udačnyje knižnyje projekty. Juraj Kalnickij: Kartíny iz žízni Ignaca Kolčaka. In: Mecenat i mir, 2008,   
No 37 – 40.
 Balák, Š.: Náš literát žne úspechy v Rusku. Hosť týždňa: Juraj Kalnický, básnik, prozaik, prekladateľ. In: Roľnícke 
noviny, 23. 3. 2007.
 Kuzovleva, T.: V objektive „Koľca A“ slovackije poety i prozaiky: Pavol Janik, Juraj Kalnickij, Etela Farkašova, Eva 
Maliti-Fraňova. Koľco „A“. In: Literaturnyj žurnal Sojuza pisatelej Moskvy, 2007, No 42. 
 Švédova, N.: Poézia, ty vsjakája byváješ (o stichach Juraja Kalnickovo). In: Mecenat i mir. Literaturno-chudožestvennyj i 
kuľturologičeskij meždunarodnyj žurnal, 2007, No 33 –36.
 Turan, A.: Juraj Kalnický - komplexná charakteristika autora. Dostupné online.
 Turan, A.: 3 x 30 riadkov. In: Dotyky, 19, 2007, č. 1.
 Janík, P.: Rating slovenskej poézie. In: Literárny dvojtýždenník, 19, 2006, č. 39 – 40.
 Kunovská, V.: Básnik z Turca diplomat v Moskve. S Jurajom Kalnickým od prvotiny Ľan po Tŕnisté jablko. In: Nový Život 
Turca, roč. 15, 25. 7. 2006, č. 29.
 Válek, I.: Báseň nie je prach. In: Slovenské pohľady, 4+123, 2006, č. 7 – 8.
 Válek I.: Malý lexikón literárnych diel. Slovenskí autori. Žilina: Knižné centrum 2006.
 Janík, P.: 3 x Juraj Kalnický (Juraj Kalnický: Modlitba s tebou, Naše lásky, Sibírsky Kichot a konedráči). In: Literárny 
dvoj/týždenník, 17, 2004, č. 6 – 7.
 Demovič, I.: Riedka riečica (Juraj Kalnický: Ľan). In: Romboid, 16, 1981, č. 12.
 Vargová, B.: Keď ľan zasvieti (Juraj Kalnický: Ľan). In: Nové slovo mladých, 4, 1981, č. 6.

 Externé odkazy 

 Obrys-Kmen: 3x JURAJ KALNICKÝ
 Juraj Kalnický na webe obce Turčianska Štiavnička (archív, 2008)

Kategória:Slovenskí básnici
Kategória:Slovenskí prozaici
Kategória:Osobnosti z Turčianskej Štiavničky